করোনা ভাইরাস: বাংলাদেশে গত ২৪ ঘণ্টায় মারা গেলেন আরো ৩৭ জন
বাংলাদেশের গত ২৪ ঘণ্টায় নতুন করে ২,৭৭২ জন কোভিড-১৯ রোগী শনাক্ত হয়েছেন বলে জানিয়েছে দেশটির স্বাস্থ্য বিভাগ।
এই সময়ে এই রোগে মৃত্যু হয়েছে আরও ৩৭ জনের।
ফলে এ নিয়ে বাংলাদেশে করোনাভাইরাসে মোট মৃত্যু হয়েছে মোট ২,৯৬৫ জনের।
আর মোট শনাক্ত রোগীর সংখ্যা দাঁড়ালো দুই লাখ ২৬ হাজার ২২৫ জন।
মোট নমুনা পরীক্ষা করা হয়েছে ১২ হাজার ৮৫৯ জনের।
স্বাস্থ্য অধিদপ্তরের নিয়মিত বুলেটিনে অতিরিক্ত মহাপরিচালক অধ্যাপক নাসিমা সুলতানা এসব তথ্য জানিয়েছেন।
গত ২৪ ঘণ্টায় সুস্থ হয়েছেন ১৮০১ জন। মোট সুস্থ হয়েছেন এক লক্ষ ২৫ হাজার ৬৮৩জন।
পরিবারের কারো কোভিড-১৯ হলে বাকিরা যে সাতটি কাজ করবেন
কোয়ারেন্টিন ও আইসোলেশনের যে ব্যাখ্যা দেয়া হচ্ছে বাংলাদেশে
নিজেকে যেভাবে নিরাপদ রাখবেন করোনাভাইরাস থেকে
করোনাভাইরাস ঠেকাতে যে সাতটি বিষয় মনে রাখবেন
টাকার মাধ্যমে করোনাভাইরাস ছড়াতে পারে কি?
বিশ্ব মহামারি শেষ হতে কতদিন লাগবে?
কোথায় কতোক্ষণ বেঁচে থাকে কোভিড-১৯ এর জীবাণু, নির্মূলের উপায়
করোনাভাইরাস নিয়ে আপনার যা জানা প্রয়োজন
অধ্যাপক নাসিমা সুলতানা জানিয়েছেন, শনাক্ত বিবেচনায় মৃত্যুর হার ১.৩১ শতাংশ।
মারা যাওয়া ব্যক্তির মধ্যে পুরুষ ২৬ জন, এবং ১১ জন।
গত ২৪ ঘণ্টায় যারা মারা গেছেন তাদের মধ্যে ২১-৩০ বছরের মধ্যে একজন, ৩১-৪০ বছরের মধ্যে একজন,এবং ৪১-৫০ বছরের মধ্যে সাত জন রয়েছেন।
এছাড়া ৫১-৬০ বছরের মধ্যে সাত জন, ৬১-৭০ বছরের মধ্যে ১২ জন, ৭১-৮০ বছরের মধ্যে আট জন এবং ৮১-৯০ বছরের মধ্যে একজন রয়েছেন।
কোভিড-১৯ আক্রান্ত হয়ে এ পর্যন্ত মোট মারা যাওয়া পুরুষের সংখ্যা দুই হাজার ৩৩২ জন এবং নারী ৬৩৩ জন।
গত ২৪ ঘণ্টায় নমুনা সংগ্রহ করা হয়েছে ১২ হাজার ৫৪৪টি।
এ পর্যন্ত মোট নমুনা পরীক্ষা করা হয়েছে ১১ লাখ ২৪ হাজার ৮১৭টি।
গত ২৪ ঘণ্টায় নমুনা পরীক্ষা বিবেচনায় শনাক্তের হার ২১ দশমিক ৫৬ শতাংশ।
এখন হাসপাতালগুলোতে রোগী ভর্তি আছেন ১৭০০ জন।
এর মধ্যে আইসিইউ শয্যায় ভর্তি আছেন ৯৪ জন।
সারাদেশে হাসপাতাল শয্যার মধ্যে সাধারণ শয্যা সংখ্যা ১৫ হাজার ১৮২টি, যেখানে এখন রোগী ভর্তি আছেন চার হাজার ১৪৩ জন।
সারাদেশে আইসিইউ শয্যা সংখ্যা ৫৩৩টি, রোগী ভর্তি আছেন ২৮৪জন।
গত ২৪ ঘণ্টায় আইসোলেশনে যুক্ত হয়েছেন ৫৫০ জন, এ সময়ে আইসোলেশন থেকে ছাড়া পেয়েছেন ৬৭৫ জন।
এ পর্যন্ত মোট আইসোলেশনে গেছেন ৪৭ হাজার ৭৭৬ জন, এবং ছাড়া পেয়েছেন ২৮ হাজার ৭৬৯ জন।
গত ২৪ ঘণ্টায় কোয়ারেন্টিনে যুক্ত হয়েছেন দুই হাজার ৪৫১ জন।

বাংলাদেশের গত ২৪ ঘণ্টায় নতুন করে ২,৭৭২ জন কোভিড-১৯ রোগী শনাক্ত হয়েছেন বলে জানিয়েছে দেশটির স্বাস্থ্য বিভাগ।